Publication: Magyar Közlöny
Issue: MK-1998-110 (Year: 1998, Number: 110)
Era: 1990-2004
Section: 
Paragraph Index: 201

2. Azoknak az igazgatásoknak, amelyek a tartalmon alapuló rendszert alkalmazzák, joguk van arra, hogy: 2.1. pótdíjakat szedjenek a légipostai küldeményekért. A pótdíjaknak összefüggésben kell lenniük a légiszállítási költségekkel, és azonosak legalább az egyes rendeltetési országok teljes területére, bármilyen útvonalat is használjanak. A légipostai küldeményre alkalmazott pótdíj kiszámításánál az igazgatásoknak jogukban áll a közönség számára rendszeresített, esetleg csatolt űrlapok súlyát is figyelembe venni; 2.2. a S.A.L. küldeményekre a légipostai küldeményeknél általuk beszedett pótdíjaknál alacsonyabb pótdíjakat szedjenek be; 2.3. kombinált díjakat határozzanak meg a légipostai küldemények és a S.A.L. küldemények bérmentesítésére, postai szolgáltatásaik költségeinek és a légiszállításért fizetendő díjak figyelembevételével.

Source: https://magyarkozlony.hu/hivatalos-lapok/1650f0f6939e2828ba8d92e15d5c87c8829083c8/dokumentumok/72d23f23bbd2d044fa50b787ae1cb540a021f77f/letoltes